خاریجی ایشلر ناظیری مولود چاووش اوغلو یونانیستانین اولوسلار آراسی حقوقو و آوروپا بیرلیگی حقوقونون ایجراسینی دایاندیردیغینی سؤیله‌ییب.
چاووش اوغلو آلمانیا-دا درج اولونان "بیلد" قزئتینه وئردیگی آچیقلامادا دئییب:
"میلیون‌لارلا اینسان سوریه-ده ائو-ائشیگیندن دیدرگین ائدیلدی و سرحدلریمیزه طرف ایرلیلییر. اورتا دوغو قونشودور و دوشوندوگونوز زامان چوخ اوزاق دئییل. باش وئرن‌لر آوروپایا دا اؤز تأثیرینی گؤستریر".
چاووش اوغلو یونانیستانین قاچقین‌لارا قارشی موضعینی ده سرت شکیلده تنقید ائده‌رک "آوروپا بیرلیگی عضوو یونانیستان اولوسلار آراسی حقوقو و آوروپا بیرلیگی حقوقونون ایجراسینی دایاندیریر. سرحدلرینه سیغینان میقرانت‌لارا قورودا و دنیزده آتش آچیر و غیری-اینسانی شکیلده حرکت ائدیر؛ قاییق‌لارینی باتیریر، گؤزیاشاردیجی گازلارلا هوجوم ائدیر. 3 نفری اؤلدوردو و باشقا کوچمن لری ایسه یارالادی" ایفاده‌سینی ایشلدیب.
تورکیه-‌نین سوریه-نین ادلیب بؤلگه‌سینده بیر آکتیور یوکو داشیماسینا باخمایا‌راق بعضی‌لری‌نین داوام‌لی اؤزلرینده تورکیه-نی تنقید ائتمه حاقی گؤردوگونو قئید ائدن چاووش اوغلو "قاچقین‌لار بیزه گلمه‌سین، تورکیه اونلارلا ماراقلانسین دئمک مسئولیت‌سیزلیک‌دیر و بونو آرتیق قبول ائتمیریک. اؤلکه‌میز اوزرینه گؤتوردوگو یوکو تک باشینا داشییا بیلمز. بونو بیر تهدید، حده-قورخو یاخود سیاسی مانور کیمی گؤرمک دوروستلوک دئییل‌دیر" دئییب.
